Az ifjúsági gárdában eltöltött három év után a profik között a Serie A-ban 16 évesen, a Brescia elleni 2–0-s győzelemmel véget érő bajnokin mutatkozott be az 1992–1993-as szezonban 1993. március 28-án, miután a meccs folyamán bizalmat szavazott számára a vezetőedző, Vujadin Boškov. A következő idényben Carlo Mazzone menedzselése alatt rendszeresen játszott hátravont ékként, 1994. szeptember 4-én pedig megszerezte első gólját a Foggia elleni 1–1-es döntetlen során. 1995-re a csapat rendszeres tagjává vált, és a következő három szezonban 16 gólt jegyzett, miközben gólpasszok is fűződtek a nevéhez, teljesítményét trénere, Mazzone is méltatta.